

**pályázati felhívás**

**Kruhy na vode 2024/Vízgyűrűk 2024**

*kézművesformatervezési pályázat*

A verseny teret nyújt az iparművészeti, tervezői és művészi kézműves alkotások megmérettetésének az alkotók, művészek kreatív megközelítésével, akiket a hagyományos kézművesség, a tárgy feldolgozás módja vagy annak eredeti használati, esztétikai értéke és funkcionalitása ihlet munkájában.

A pályázat célja:

1. Ösztönözni innovatív tervezési munkák vagy iparművészeti munkák létrehozását, melyeket a hagyományos kézművesség és népművészet inspirált;
2. Támogatni a kézműves szemlélet megőrzését és folytonosságát a kortárs formatervezésben;
3. Bemutatni a kézművesség és dizájn átfedéseit
4. Támogatni olyan kis szériás termékek létrehozását, amely beilleszthetők az ÚĽUV kínálatába;
5. Támogatni a tervezők, alkotók, kézművesek kreatív partnerségét, együttműködését nemzeti és nemzetközi szinten az európai kulturális értékek megóvásának érdekében.

A pályázatba nevezhetnek formatervezők, képzőművészek, kézművesek, alkotók, egyetemi hallgatók, középiskolás diákok, akik megfelelnek a pályázat feltételeinek.

A verseny egyének és csoportok számára egyaránt nyitott, nemzetközi szinten kizárólag az **A** verseny szekcióban.

 A pályázat tárgya az iparművészeti, formatervezési vagy művészi kézműves alkotások létrehozása a végső anyagukban kivitelezve. A benyújtott alkotások a hagyományos népművészetet szabadon értelmezik, ugyanakkor tiszteletben tartják a kortárs formatervezés irányelveit és követelményeit, készülhetnek fából, fémből, természetes textíliákból, kerámiából, üvegből, természetes szálas anyagokból, szaruból, bőrből és esetleg más természetes anyagokból, ill. kisebb mértékben alternatív anyagokból.

A verseny kiírója nem fogad el vizualizációként, fotódokumentációként vagy makett formájában benyújtott munkákat. A nevezett munkák nem lehetnek három évnél régebbiek a verseny aktuális évének kihirdetésétől és súlyuk nem haladhatja meg az 50 kg-ot (a kiíró engedélyezhet kivételeket).

**Versenyszekciók**

A versenyzők három különböző szekció egyikébe jelentkezhetnek:

a) **A szekció** – formatervezők, kézművesek és alkotók, képzőművészek, felsőoktatási intézmények hallgatói, akik a kortárs formatervezésben szem előtt tartják a kézműves megközelítéseket, ill. a hagyományt széles körben érzékelik és ihletként alkalmazzák az kísérleti dizájnban,

b) **B szekció** – kézműves termékek alkotói, akik művészeti alkotásukban hangsúlyt fektetnek funkcionális, esztétikai és környezetvédelmi szempontokra valamint szem előtt tartják művük sorozatgyártásának adottságait,

c) **C szekció** – középiskolás diákok innovatív alkotásaikkal, amelyeket a hagyományos kézműves technikák és mintavilág inspiráltés természetes, ill. minimális mértékben alternatív anyagok felhasználásával készültek el.

**Versenybe való bekerülés feltételei**

*Versenymunka*

A versenybe kizárólag prototípusok vagy termékek nevezhetők be, nem pedig vizualizációk és makettek. Az alkotó (vagy alkotói csoport) legfeljebb 5 önálló tárgyat vagy 2 kollekciót nevezhet be. Ugyanakkor felelős az alkotások kiszállításáért a kiíró székhelyére (amennyiben a munkát beválasztja a zsűri a második körbe). A postán küldött alkotásoknál a verseny kiírója nem vállal felelősséget a postai szállítás során történt esetleges sérülésekért.

*Jelentkezési lap*

A versenybe való bejelentkezés online űrlap kitöltésével történik meg, amely a verseny kiíró internetes oldalán érhető el (<https://uluv.sk/podujatia/sutaz-kruhy-na-vode-2024/>, jobbmenü listán a „prihláška” megnevezésű link). Minden nevezett munkához (ill. kollekcióhoz) külön jelentkezési lapot kell kitölteni angol nyelven.

A hallgatói munkák esetében, amelyek iskolai feladatként jöttek létre, a jelentkezési lapban fel kell tüntetni az iskola nevét és címét, a szakot és a pedagógus nevét is.

A jelentkezési lap elküldésével a versenyző kijelenti, hogy ő a mű alkotója, valamint hogy elfogadja a verseny feltételeit és a szakmai zsűri döntését. A zsűri döntése a szakmai vélemény szabadságának elvén alapszik, véglegesésmegfellebbezhetetlen. A versenyző egyet ért a versenyre nevezett alkotások díjmentes kiállításával és közzétételével.

*Kísérő dokumentáció*

a) A versenymunka kötelező függeléke a kísérő leírás (legfeljebb 10 mondat), amelyben a jelentkező feltünteti a mű hagyományos kultúrával vagy kézművességgel valóösszefüggéseit.

b) a versenymunka ugyancsak kötelező melléklete a műről készült prezentációs célokra alkalmas fénykép: jpg, pdf formátum, min. 300 dpinyomtatási minőség, ideális esetben fehér háttéren fotózva. Minden fényképet a következő képen szükséges megjelölni: az alkotó neve\_a mű címe\_fotós neve. A versenymunkák és fényképek nem sérthetik további természetes személy személyiségi és tulajdon jogát.

*Fotók felhasználásának módja, mértéke és időtartama*

A szerző hozzájárulását adja a szervezőnek a fotók felhasználásához az alábbi módon:

a) Fényképekről korlátlan (mennyiségben) terjedelemben, beleértve a közvetlen és közvetett, állandó és ideiglenes, teljes és részleges másolatok készítése, bármilyen technikai eszköz/berendezés felhasználásával és bármilyen formában; elektronikus formátumú másolatok esetében online és offline rendszerben egyaránt;

b) Fényképek nyilvános kiállítása a verseny promóciós céljaira;

c) Fényképek bevonása a verseny bemutatásával kapcsolatos kollektív műbe a verseny bemutatásával kapcsolatban.

d) Fényképek szerkesztése/feldolgozása;

e) Fényképek nyilvános átadása, beleértve a nyilvánosság számára hozzáférhetővé tételüket.

*A munkák árazása*

A pályázatra benevezett prototípusoknak és kész műveknek (termékeknek) a kísérő dokumentációban tartalmazniuk kell az alkotó által becsült árat, művenként külön – külön, elsősorban azért, hogy a kiállítás szervezői gondoskodni tudjanak a benevezett művek biztosításáról.

*A művek biztosítása*

A résztvevők vállalják a második értékelési körbe bekerült művek postaköltségét valamint a biztosítását is. A pályázat szervezője nem biztosít jogi védelmet a nevezett műveknek. A műveket a szervező biztosítja attól a pillanattól kezdve, hogy azok megérkeztek a szervező telephelyére, egészen addig, amíg vissza nem kerülnek a művészek/verseny résztvevőihez.

**Értékelési kritériumok**

A munkák értékelése során a következő szempontokat vesszük figyelembe:

a) hagyományos kézművesség és az alkotás közötti kapcsolat mértéke;

b) a gyakorlatiasság;

c) reprodukálhatóság;

d) eredetiség és kreativitás;

e) technikai kivitelezés minősége;

f) a mű vizuális és esztétikai minősége.

**A versenymunkák értékelése**

A versenybe nevezett munkákat szakértőkből (népművészet, kézművesség, iparművészet, dizájn, esetleg további kapcsolódó területek szakemberei)álló zsűri értékeli. Az értékelés két körben történik:

a) az első körben a zsűri online értékeli a munkákat a beküldött fotók alapján; az összesmásodik körbe beválasztott munka kiállításra kerül;

b) a második körben a zsűri helyben/személyesenértékeli a verseny második körébe beválasztott/bekért munkákat, amelyeket a kiíró telephelyére kell eljuttatni; a zsűri dönt az elismerések odaítéléséről.

Minden szekciót külön értékelnek. Mind az első, mind a második körben a zsűri pontszámokkal értékeli a versenymunkákat. A második körbe azon versenymunkák jutnak tovább, amelyek elérik a zsűri által odaítélhető maximális pontszám kétharmadát. Az első és a második körben elért pontok nem kerülnek összegzésre. A második körben a legmagasabb pontszámot elérő versenymunkák kapják az elismeréseketaz egyes szekciókban.

A verseny kiírója az értékelés eredményéről e-mailben vagy telefonon értesíti a versenyzőket.

**Díjazás és kitüntetések**

**A szekció** - dizájnerek, kézművesek és alkotók, képzőművészek, felsőoktatási intézmények hallgatói

Egy – egy díj adható az 1., 2. és 3. helyezésért, az anyagcsoportra vonatkozó korlátozás nélkül. A zsűrinek jogában áll nemodaítélni egyik díjat sem, vagy a 2. helyezésért két díjat, ill. a 3. Helyezésért két díjat odaítélni. Összesen legfeljebb 5 díj adható ki. A díjak pénzjutalommal járnak: 1. helyezésért 500 euró, 2. helyezésért 400 euró, 3. helyezésért 300 euró, valamint oklevél és nem pénzbeli díjak.

**B szekció**– kézművesek és alkotók

Egy – egy díj adható az 1., 2. és 3. helyezésért, az anyagcsoportra vonatkozó korlátozás nélkül. A zsűrinek jogában áll nem odaítélni egyik díjat sem, vagy a 2. helyezésért két díjat, ill. a 3. helyezésért két díjat odaítélni. Összesen legfeljebb 5 díj adható ki. A díjak pénzjutalommal járnak: 1. helyezésért 500 euró, 2. helyezésért 400 euró, 3. helyezésért 300 euró, valamint oklevél és nem pénzbeli díjak.

**C Szekció** - középiskolás diákok

Egy – egy díj adható az 1., 2. és 3. helyezésért, az anyagcsoportra vonatkozó korlátozás nélkül. A zsűrinek jogában áll nem odaítélni egyik díjat sem, vagy a 2. helyezésért két díjat, ill. a 3. helyezésért két díjat odaítélni. Összesen legfeljebb 3 díj adható ki. A díjak pénzjutalommal járnak: 1. helyezésért 300 euró, 2. helyezésért 200 euró, 3. helyezésért 100 euró, valamint oklevél és nem pénzbeli díjak.

**Határidők**

A verseny kiírása: 2023. december 18.

Nevezési határidő: 2024. június 30.

Az első kör értékelése: 2024. július 31-ig

A második kör értékelése: 2024. október 11-ig

Eredményhirdetés: 2024. október 25-ig

A második körbe jutott munkák nyilvános bemutatására/kiállításáralegkésőbb három hónappal a szakértői zsűri munkájának befejezése után kerül sor.

A pályamunkák beküldésének címe: ÚĽUV, Obchodná 64, 816 11 Bratislava

A postai küldeményeket a „Kruhy na vode 2024” felirattal kell ellátni. További információk: kruhynavode@uluv.sk

**Pályamunkák visszaszolgáltatása**

A hazai és külföldi kiállítások befejezése után a pályázókat felkérik a munkák átvételére az ÚĽUV telephelyén, vagy egyéni egyeztetés alapján a versenyző költségére a szervező postai úton visszaküldi a munkákat. A kiíró nem vállal felelősséget azon munkákért, amelyeket a versenyzők nem vesznek át a szervező által meghatározott két hónapon belül.

**A verseny eredményeinek népszerűsítése**

A pályázat kiírója gondoskodik a verseny népszerűsítéséről, katalógus kiadásáról, a díjazott és kiválasztott művek kiállításáról, valamint a RUD magazinban és a [www.uluv.sk](http://www.uluv.sk/)weboldalon való közzétételéről.

**Záró rendelkezések**

A nevezési lap aláírásával a versenyző kifejezi beleegyezését a verseny összes feltételével, a kiállítás és népszerűsítés módjával, a nevezett munka fényképes dokumentációjának ingyenes terjesztésével és annak nyilvánosságra hozatalával, valamint a személyes adatok a pályázathoz és a kísérő tevékenységekhez történő felhasználásával.

Začiatok formulára

Bratislava, 2023. december 18.

Mgr. Eva Ševčíková

 Főigazgató